google/wiki40b huggingface dataset:
स्वरागिनी - जोड़ें रिश्तों के सुर

कहानी

यह कहानी दो परिवारों मारवाड़ी तथा बंगाली पर आधारित है जो बीस वर्षों से एक साथ कोलकाता में रहते है। इसमें स्वरा जो आधुनिक ढंग से रहती है तो दूसरी और रागिनी जो संस्कारी होती है जो पारंपरिक ढंग से रहती है। दोनों ही परिवार लम्बे समय से एक दूसरे से लड़ते रहते हैं। एक दिन स्वरा और रागिनी को पता चलता है कि उनके पिता एक ही हैं, और वे दोनों बहनें हैं। वे दोनों इस बात को जानने के बाद काफी खुश होते हैं और अपने माता-पिता को एक करने के लिए काफी कोशिश करते हैं। अंत में वे दोनों अपने माता-पिता को एक करने में सफल हो जाते हैं।
रागिनी की शादी लक्ष्य से तय हुई होती है, पर रागिनी को पता चलता है कि लक्ष्य उससे नहीं, बल्कि स्वरा से प्यार करता है, और स्वरा भी उससे प्यार करती है तो वो शादी रोक देती है, पर उसे भी लक्ष्य से प्यार हो जाता है और इस कारण वो मन ही मन स्वरा से नफरत करने लगती है। लक्ष्य का भाई, संस्कार भी उनके जीवन में आता है, जिसे लगते रहता है कि लक्ष्य और उसके पिता ने ही उसकी प्रेमिका, कविता को मारा है और वो इसका बदला लेना चाहता है। वो और रागिनी एक दूसरे से मिल जाते हैं और लक्ष्य की स्वरा के साथ शादी के दिन स्वरा को रागिनी नदी में गिरा देती है, और वीडियो में ऐसा दिखाती है कि स्वरा उससे शादी करना ही नहीं चाहती थी। रागिनी ख़ुदकुशी करने का नाटक करने लगती है और लक्ष्य उसे बचा कर उससे शादी करने का फैसला करता है और इस तरह लक्ष्य और रागिनी की शादी हो जाती है।
स्वरा किसी तरह बच कर वापस आती है, और ये सब जान कर आश्चर्य में पड़ जाती है। लक्ष्य उसके इस हरकत के कारण नफरत करने लगता है। स्वरा के पिता भी उसकी एक बात नहीं मानते, और स्वरा की माँ के द्वारा स्वरा का साथ देने के कारण उन दोनों का झगड़ा हो जाता है और वे दोनों अलग हो जाते हैं। अपने आपको बेगुनाह साबित करने और अपने माता-पिता को फिर से एक करने के लिए वो संस्कार के साथ नकली शादी कर के उस परिवार में आ जाती है।
स्वरा को बेगुनाह साबित करने में मदद करते-करते संस्कार को उससे प्यार हो जाता है और उन दोनों अभी झूठी शादी की सच्चाई छुपाने के चक्कर में सच में शादी भी कर लेते हैं। अंत में लक्ष्य को रागिनी की सारी सच्चाई पता चल जाती है और वे लोग परिवार वालों के सामने उसकी सच्चाई सामने ले आते हैं। इसके बाद स्वरा और रागिनी के माता-पिता फिर से एक हो जाते हैं। लक्ष्य किसी तरह रागिनी से तलाक लेना चाहता है, पर रागिनी किसी न किसी तरह नाटक करते हुए ऐसा होने नहीं देती है। अंत में वो रागिनी का अपहरण कर लेता है और बाद में उसे मारने की भी कोशिश करता है और जेल चले जाता है।
लक्ष्य को जेल से निकालने के लिए रागिनी की दादी शर्त रखती है कि रागिनी को पूरे घर और जायदाद का मालकिन बना दिया जाए। रागिनी के मालकिन बनने के बाद लक्ष्य जेल से छुट जाता है। स्वरा को संस्कार उसके घर छोड़ देता है, जिसके बाद स्वरा को एहसास होता है कि वो संस्कार से प्यार करने लगी है। इससे पहले कि वो ये बता सके, संस्कार उसे तलाक के कागज देकर चला जाता है। वो वापस संस्कार के पास आती है और अपने प्यार का इजहार करती है, पर संस्कार मानने से इंकार कर देता है। इसी बीच रागिनी अपनी शातिर तरीकों से स्वरा का तलाक करा देती है।
बाद में पता चलता है कि संस्कार की पूर्व-प्रेमिका, कविता अभी भी जीवित है। संस्कार और कविता की शादी तय हो जाती है, जिसके बाद कविता को पता चलता है कि संस्कार और स्वरा एक दूसरे से प्यार करते हैं, जिसके बाद वो उन दोनों को मिला देती है। इसके बाद संस्कार और स्वरा की शादी हो जाती है।
ज़ी तमिल

ज़ी तमिल एक मनोरंजन चैनल है। यह तमिल भाषा का चैनल है।
एक वीर की अरदास...वीरा

कथानक

धारावाहिक पंजाब के एक गाँव प्रीतमपुरा की कहानी दिखाता है जिसमें गाँव का सरपंच गाँव का मुखिया होता है और वह अपनी न्याय के लिए प्रसिद्ध है। गाँव में किसी भी व्यक्ति की समस्या को पूरे गाँव की समस्या मानी जाती है। इसमें रणवी नामक पात्र को एक सौतेली बहन मिलती है और वह उसकी हर माँग का ध्यान रखती है। धारावाहिक में भाई बहन के प्यारे रिश्ते और इस रिश्ते में पिसती रतनजीत कौर की अवस्था को दिखाया जाता है।
धारावाहिक की शुरूआत एक बच्चे रणविजय उर्फ़ रणवी (भवेश बालचन्दानी) से आरम्भ होती है जो खेलने के लिए बोतलों के बिल्ले इक्कठे करता है। वह गाँव के सरपंच सम्पूर्ण सिंह (सुधांशु पाण्डे) और रतनजीत कौर (स्नेहा वाघ) का पुत्र है और उनका परिवार एक कुशल परिवार है। रक्षाबन्धन के दिन रणवी का कोई भी दोस्त उसके साथ खेलने नहीं आता और इस घटना के कारण रणविजय भगवान से एक बहन की अरदास करता है। वह भगवान के नाम एक पत्र भी लिखता है।
कई वर्ष बीतने के बाद भी रणविजय और वीरा का बन्धन चिरस्थायी है।

निर्माण

धारावाहिक का अधिकतर भाग पंजाब में फ़िल्माया गया और वीरा की शिक्षा के कुछ दृश्य दिल्ली में फ़िल्माये गये। वीरा की युवावस्था में अपने पिता का कृषि विद्यालय सपना पूर्ण करने के लिए वीरा और बलदेव पौलेण्ड जाते हैं अतः इसके कुछ दृश्य पौलेण्ड में फ़िल्माये गये। भारतीय टेलीविज़न के इतिहास में वीरा प्रथम धारावाहिक है जिसकी शूटिंग पोलैंड में हुई।
बाइलेटेरिया

बाइलेटेरिया (Bilateria) या द्विसमभागी ऐसे प्राणी होते हैं जिनके शरीर लगभग दो समान भागों के बने हों, यानि जिनमें द्विभागीय सममिति हो। ऐसे जीवों के शरीर के मुख्य भाग में आमतौर पर एक ध्रुव पर सिर और दूसरे ध्रुव पर गुदा होती है। इनके शरीर में पीछे की ओर रीढ़ और आगे की ओर पेट वाला रुख होता है, और यह दाएँ और बाएँ भाग रखते हैं। मानव, गिरगिट, अधिकतर मछलियाँ, पक्षी, इत्यादि सभी बाइलेटेरिया की परिभाषा में आते हैं। इसके विपरीत निडारिया (मसलन जेलीफ़िश), टेनोफोरा और स्पंज जैसे व्यासीय सममिति रखने वाले प्राणी में आगे-पीछे और दाएँ-बाएँ का अंतर नहीं होता, लेकिन ऊपर-नीचे का अंतर होता है।
सांड

सांड या साँड़ गाय का नर पशु होता है। बैल इसका एक समानार्थक शब्द है। 
जहाँ सामान्य रूप से गाय शांति के लिए प्रसिद्ध है, वहीं कई स्थानों पर सांडों ने अचानक हमले करके लोगों में आतंक फैलाया है। अत: गाय के प्रकार की शांतिप्रियता सांडों में नहीं पाई जाती है।
मलागासी भाषा

यह विश्व की एक प्रमुख भाषा है।
साएडेरियाई कल्प

साएडेरियाई कल्प (Siderian Period) पृथ्वी के भूवैज्ञानिक इतिहास में एक कल्प था, जो आज से 250 करोड़ (यानि 2.5 अरब) वर्ष पहले आरम्भ हुआ और 230 करोड़ (2.3 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) और प्राग्जीवी इओन (Proterozoic) दोनों का सबसे पहला कल्प था। इसके बाद में राएसियाई कल्प (Rhyacian) आया। साएडेरियाई कल्प से पहले आर्कीअन इओन चल रहा था।

ऑक्सीजन में बढ़ौतरी और सागरों का रंग बदलना

साएडेरियाई कल्प में धारीदार लौहशिला गठन (banded ironstone formation) नामक अवसादी शैल की रचना चरमगति पर थी। उस समय पृथ्वी के सागरों का रंग हरा था क्योंकि उनमें बड़ी मात्रा में लोहे यौगिक घुले हुए थे। इन समुद्रों में फैले शैवाल ने ऑक्सीजन उत्पन्न किया जिसने इस लोहे से मिलकर मैग्नेटाइट बना दिया। धीरे-धीरे सागरों का रंग साफ़ होने लगा। जब समुद्र से अधिकतर लोहा हट चुका था तो इस ऑक्सीजन को सोखने के लिए कुछ नहीं बचा, जिस से पृथ्वी के वायुमण्डल में - जहाँ अब तक मीथेन गैस की बड़ी भूमिका थी - ऑक्सीजन की मात्रा बढ़ने लगी। पृथ्वी पर तब तक क्रमविकसित हुए अधिकांश जीव कम-ऑक्सीजन वाली वायु में पनपने वाले अविकल्पी अवायुजीव थे और उनमें से अधिकांश इस बढ़ती ऑक्सीजन सान्द्रता को न झेल पाने के कारण विलुप्त हो गए।
ऑक्सीजन बढ़ती रही और वायुमण्डल में मीथेन की सान्द्रता घटती रही। इसका तापमान पर भारी प्रभाव पड़ा क्योंकि ऑक्सीजन की तुलना में मीथेन एक कई अधिक शक्तिशाली ग्रीनहाउस गैस है, और सूरज से प्राप्त गरमी को वायुमण्डल व सतह पर अधिक रोके रखती है। बहुत से जीववैज्ञानिक व भूवैज्ञानिक मानते हैं कि इस से ह्युरोनियाई हिमयुग आरम्भ हुआ, जो पृथ्वी का सबसे लम्बा व भयंकर हिमयुग था, जिसमें एक समय पर सम्भव है कि पृथ्वी पूरी तरह से हिमचादरों से ढकी गई हो। इस पूरे घटनाक्रम को महान ऑक्सीजन प्रलय (Great Oxygen Catastrophe) के नाम से जाना जाता है। आगे चलकर जैसे ऑक्सीजन-श्वासी जीव उत्पन्न हुए ऑक्सीजन की मात्रा में संतुलन आ गया।
अलबर्ट एक्का

प्रारम्भिक जीवन

अलबर्ट एक्का का जन्म 27 दिसम्बर, 1942 को झारखंड के गुमला जिला के डुमरी ब्लाक के जरी गांव में हुआ था। उनके पिता का नाम जूलियस एक्का, माँ का नाम मरियम एक्का और पत्नी का नाम बलमदीन एक्का था। उन्होंने प्रारंभिक शिक्षा सी सी स्कूल पटराटोली से की थी और माध्यमिक परीक्षा भिखमपुर मिडल स्कूल से पास की थी। इनका जन्म स्थल जरी गांव चैनपुर तहसील में पड़ने वाला एक आदिवासी क्षेत्र है जो झारखण्ड राज्य का हिस्सा है। एल्बर्ट की दिली इच्छा भारतीय सेना में जाने की थी, जो दिसंबर 1962 को पूरी हुई।

सैन्य जीवन

उन्होंने सेना में बिहार रेजिमेंट से अपना कार्य शुरू किया। बाद में जब 14 गार्ड्स का गठन हुआ, तब एल्बर्ट अपने कुछ साथियों के साथ वहाँ स्थानांतरित कर किए गए। एल्बर्ट एक अच्छे योद्धा तो थे ही, यह हॉकी के भी अच्छे खिलाड़ी थे। भारत-पाकिस्तान युद्ध 1971 में अलबर्ट एक्का वीरता, शौर्य और सैनिक हुनर का प्रदर्शन करते हुए अपने इकाई के सैनिकों की रक्षा की थी। इस अभियान के समय वे काफी घायल हो गये और ३ दिसम्बर १९७१ में इस दुनिया से विदा हो गए। भारत सरकार ने इनके बलिदान को देखते हुए मरणोपरांत सैनिकों को दिये जाने वाले उच्चतम सम्मान परमवीर चक्र से सम्मानित किया था।
त्रिशूल (मिसाइल)

इतिहास

त्रिशूल मिसाइल का इतिहास 1983 से शुरू होता है 1983 में त्रिशूल मिसाइल परियोजना को चालू किया गया था। यह परियोजना 1992 तक पूरी होनी थी और मिसाइल ब्रह्मपुत्र क्षेत्र की ओर विदेशी खतरे से निपटने के लिए इसे स्थापित करने की योजना थी। 1985 में त्रिशूल मिसाइल को श्रीहरिकोटा सतीश धवन अंतरिक्ष केंद्र से अपना पहली उड़ान भरी ओर कुछ असफल भरी उड़ान के बाद इसमे लगातार सुधार होते गए। 1989 में अपनी पहली पूर्ण सीमा निर्देशित उड़ान भरी जो सफल हुई। 1992 में मिसाइल को सफलतापूर्वक एक लक्ष्य के खिलाफ परीक्षण किया गया और ओर सफलता मिली। 1997 में समुद्र की ओर से आने वाले विदेशी मिसाइल के खतरे से बचने के लिए रडार सिस्टम लगाया गया।
1997 में भारतीय नौसेना ने ब्रह्मपुत्र वर्ग क्षेत्र रक्षा के लिए त्रिशूल मिसाइल के विकास में विलंब होने में अपनी नाराजगी व्यक्त की। 1998 तक मिसाइल 24 उड़ान परीक्षणों से गुजर चुका था 1998 में त्रिशूल मिसाइल प्रक्षेपण प्रणाली में भारत डायनेमिक्स लिमिटेड (BDL) महत्वपूर्ण भूमिका निभाई।
1999 में भारतीय सेना और भारतीय वायुसेना द्वारा मिसाइल को सेवा में शामिल किया गया था। अक्टूबर 2001 में डीआरडीओ (DRDO) द्वारा मिसाइल की समीक्षा की गई। मिसाइल प्रणाली की कमी पाया गया क्योंकि ट्रैकिंग रडार बीम में आंतरिक क विराम टूट रहा था जिसके परिणामस्वरूप मिसाइल को लक्ष्य नहीं मिला था और भारी बीएमपी-द्वितीय चेसिस गतिशीलता के लिए सैन्य गुणात्मक आवश्यकताओं को पूरा नहीं कर पा रहा था। 2002 में नौसैनिक संस्करण का परीक्षण समुद्र किया गया।2003 में भारत सरकार ने घोषणा की कि मिसाइल एक प्रौद्योगिकी प्रदर्शक होगी और इसे अन्य परियोजनाओं से जोड़ा जाएगा। 2005 में मिसाइल का सफलतापूर्वक परीक्षण किया गया था। कार्यक्रम का विकास लागत 2.826 बिलियन (43 मिलियन अमेरिकी डॉलर) था। नौसेना इस मिसाइल का इस्तेमाल समुद्र से आसमान में उड़ान भरते लक्ष्यों को निशाना बनाने के लिए कर चुकी है।

विशेषता

त्रिशूल प्रक्षेपास्त्र जिसकी मारक क्षमता 9 किलोमीटर है। त्रिशूल नौसेना, थल सेना और वायु सेना के लिये प्रयोग होने वाला अस्त्र है। इसका उपयोग नीची उडान भर रहे विमानो को मार गिराने के लिये किया जाता है। त्रिशूल के नौसेनिक संस्करण को 'टारपीडो एम के 2' नाम से जाना जाता है। तीन मीटर लंबी और दो मीटर चौड़ी ये मिसाइल धरती से आसमान में नौ किलोमीटर तक मार कर सकता है.त्रिशूल (मिसाइल) भारत द्वारा विकसित लघु-सीमा वाली सतह से हवा मार करने वाली मिसाइल है।

प्रणोदक

एकल चरण ठोस ईंधन में यहा मिसाइल उड़ती है।
पुष्यमित्र शुंग

गोत्र का उद्भव

महाभाष्य में पतंजलि और पाणिनि की अष्टाध्यायी के अनुसार पुष्यमित्र शुंग भारद्वाज गोत्र के ब्राह्मण थे। महाभारत के हरिवंश पर्व के अनुसार वो कश्यप गोत्र के ब्राह्मण थे। इस समस्या के समाधान के रूप में जे॰सी॰ घोष ने उन्हेंद्वैयमुष्यायन बताया जिसे ब्राह्मणों की एक द्वैत गोत्र माना जाता है। उनके अनुसार द्वैयमुष्यायन अथवा दैत गोत्र, दो अलग-अल्ग गोत्रों के मिश्रण से बनी ब्राह्मण गोत्र होती है अर्थात पिता और मात्रा की गोत्र (यहाँ भारद्वाज और कश्यप)। ऐसे ब्राह्मण अपनी पहचान के रूप में दोनों गोत्र रख सकते हैं।

पुष्यमित्र का शासन प्रबन्ध

साम्राज्य की राजधानी पाटलिपुत्र थी। पुष्यमित्र प्राचीन मौर्य साम्राज्य के मध्यवर्ती भाग को सुरक्षित रख सकने में सफल रहा। पुष्यमित्र का साम्राज्य उत्तर में हिमालय से लेकर दक्षिण में बरार तक तथा पश्‍चिम में पंजाब से लेकर पूर्व में मगध तक फ़ैला हुआ था। दिव्यावदान और तारानाथ के अनुसार जालन्धर और स्यालकोट पर भी उसका अधिकार था। साम्राज्य के विभिन्न भागों में राजकुमार या राजकुल के लोगो को राज्यपाल नियुक्‍त करने की परम्परा चलती रही। पुष्यमित्र ने अपने पुत्रों को साम्राज्य के विभिन्न क्षेत्रों में सह-शासक नियुक्‍त कर रखा था। और उसका पुत्र अग्निमित्र विदिशा का उपराजा था। धनदेव कौशल का राज्यपाल था। राजकुमार जी सेना के संचालक भी थे। इस समय भी ग्राम शासन की सबसे छोटी इकाई होती थी।
इस काल तक आते-आते मौर्यकालीन केन्द्रीय नियन्त्रण में शिथिलता आ गयी थी तथा सामंतीकरण की प्रवृत्ति सक्रिय होने लगी थीं।
ज़बरदस्त (1985 फ़िल्म)

संक्षेप

रतन कुमार (संजीव कुमार) अपनी पत्नी, पुष्पा और बेटे, सुन्दर के साथ मध्यम-वर्गीय जीवन व्यतीत करते हैं। जब उसे बलराम सिंह (अमरीश पुरी) द्वारा अपराध करने के लिए कहा जाता है, तो वह ऐसा करता है। लेकिन वह अपने लिए हीरे से भरा सूटकेस रखने का फैसला करता है। गुस्से में बलराम उसके घर में आग लगा देता है। अपनी पत्नी को मरा हुआ मानते हुए, रतन भाग जाता है। उसे डॉ. सहगल (कुलभूषण खरबंदा) द्वारा बचाया जाता है, जो उसे व्याकुल महारानी मानवती (तनुजा) के महल में ले जाता है। महारानी ने अभी-अभी अपने बेटे और पति को खो दिया है, लेकिन उसे यह बताया जाता है कि सुन्दर उसका बेटा है। सालों बाद, रतन, जो अब खुद को रमेश कहता है, महारानी के लिए काम करने लगता है। जब सुन्दर (सनी देओल) बड़ा होता है, तो महारानी को रमेश के अस्तित्व का पता चलता है। वह पाती है कि वह उसके पति से मिलता जुलता है, और उससे शादी कर लेती है।
कुछ ही समय बाद, पुष्पा (गीता सिद्धार्थ) जिंदा निकलती है। गुस्से में महारानी, रमेश को मारने का प्रयास करती है। लेकिन वह खुद अपने को ही मार लेती है। मरने से पहले वह सुन्दर से अपनी मौत का बदला लेने के लिए कहती है। सुन्दर और पुलिस के प्रकोप से भागते हुए, रमेश को पुलिस द्वारा गिरफ्तार किया गया है। फिर उसे अदालत में पेश किया जाता है और कई साल जेल की सजा सुनाई जाती है। जब वह वापस लौटता है, तो वह बलराम का अंत करने के एकमात्र मकसद के साथ अंडरवर्ल्ड डॉन बन जाता है। वह यह नहीं जानता कि सुन्दर, जो अब खुद को श्याम कहता है उसके लिए तलाश कर रहा है। उसने रवि (राजीव कपूर), रमेश के दूसरे बेटे, से दोस्ती कर ली है। रमेश जब जेल में था, तब रवि पैदा हुआ था। जब बलराम को इसका पता चलता है, तो वह रमेश और उसके पूरे परिवार को खत्म करने के लिए श्याम का उपयोग करने की साजिश करता है।
मूल निकालने की विधियाँ

मूल मूल निकालने की विधियाँ (Root-finding algorithm) वे आंकिक विधियाँ (अर्थात एल्गोरिद्म) हैं जिनकी सहायता से किसी समीकरण f(x) = 0 के दिये होने पर यदि x का कोई ऐसा मान निकाल सकें जो इस समीकरण को संतुष्ट करता हो। x का वह मान फलन f का 'मूल' (root) कहलाता है। इसे समीकरण f(x) = 0 का 'हल' (solution) भी कहते हैं। 
mul nikalne ke liye sabse pahle drigati samikaran ko solve karna hoga ise aap aasani se eqition solve kar payege
बरनाला

विवरण

बरनाला ज़िला पहले संगरूर जिले का एक हिस्सा था, लेकिन २००६ में इसे पंजाब सरकार द्वारा एक नए जिले के रूप में मान्यता दी गई थी। यह मालवा क्षेत्र में पड़ता है।

इतिहास

बरनाला जिले का मुख्यालय पटियाला राज्य में था, जिसके दौरान इसकी तहसीलें बठिंडा और मनसा थीं। किसी समय राज्य की राजधानी थी। भारत के स्वतंत्र होने के बाद, 1954 में रियासत खो गई थी और PEPSU राज्य बन गया, भले ही बरनाला जिला मुख्यालय था। रामपुरा फूल और मलेरकोटला इसकी तहसील थीं। जब पटियाला पीईपीएसयू की राजधानी से अलग हो गया और पंजाब में शामिल हो गया और बरनाला जिले की स्थिति कम हो गई। उस समय यह सिर्फ एक सब डिवीजन था। डेरा बाबा गंधा सिंह भी बरनाला के इतिहास से संबंधित प्रतीत होते हैं। इसके अलावा, बरनाला परजा मंडल आंदोलन के विशेष आंदोलन तंत्र का केंद्र बिंदु रहा है। और सरकार सेवा सिंह ठाकरीवाला प्रजा मंडल के प्रबल नायक रहे हैं। हर साल 19 जनवरी को उनके स्मारक के लिए तीन दिवसीय मेले की व्यवस्था की जाती है। जहां विभिन्न पार्टियां राजनीतिक विरोध करती हैं बरनाला जिला 19 नवंबर, 2006 को अस्तित्व में आया और जिले के पाँच नगरपालिका समितियाँ हैं जिनमें प्रथम उपायुक्त सुरजीत सिंह ढिल्लों बनने का सम्मान है। बरनाला जिला लोकसभा सीट [संगरूर] से संबद्ध है। लगभग सभी विभागीय कार्यालय स्थापित हो चुके हैं।
थाईलैंड की भाषाएं

थाईलैण्ड जिसका प्राचीन भारतीय नाम श्यामदेश (या स्याम) है दक्षिण पूर्वी एशिया में एक देश है। इसकी पूर्वी सीमा पर लाओस और कम्बोडिया, दक्षिणी सीमा पर मलेशिया और पश्चिमी सीमा पर म्यानमार है। 'स्याम' ही ११ मई, १९४९ तक थाईलैण्ड का अधिकृत नाम था। थाई शब्द का अर्थ थाई भाषा में 'स्वतन्त्र' होता है। यह शब्द थाई के सन्दर्भ में भी इस्तेमाल किया जाता है। इस कारण कुछ लोग विशेष रूप से यहाँ बसने वाले चीनी लोग, थाईलैंड को आज भी स्याम नाम से पुकारना पसन्द करते हैं। थाईलैण्ड की राजधानी बैंकाक है। थाईलैंड और उसके पड़ोसी लाओस, दक्षिणपश्चिम ताई परिवार की भाषाओं का प्रभुत्व रखते हैं। बर्मा के साथ सीमा के साथ करेन भाषाएं बोली जाती हैं, खमेर को कंबोडिया के पास बोली जाती है और मलेशिया के पास दक्षिण में मलय बोली जाती है। निम्नलिखित तालिका में रॉयल थाई सरकार द्वारा रॉयल थाई सरकार द्वारा मान्यता प्राप्त सभी 62 जातीय समूहों को संयुक्त राष्ट्र समिति को नस्लीय भेदभाव के सभी रूपों के उन्मूलन के लिए अंतर्राष्ट्रीय सम्मेलन के लिए जिम्मेदार संयुक्त राष्ट्र समिति को मान्यता दी गई है, जो अधिकार और लिबरटीज विभाग से उपलब्ध थाई के प्रचार न्याय मंत्रालय है|

अल्पसंख्यक भाषाएं

दूर दक्षिण में, मलय की बोली, यावी, मलय मुसलमानों की प्राथमिक भाषा है। बड़े उत्तरी खमेर द्वारा खमेर बोली जाती है। चीनी थाई चीनी आबादी द्वारा चीनी की किस्में भी बोली जाती हैं, जिसमें टीओकेई बोली का सबसे अच्छा प्रतिनिधित्व किया जाता है। हालांकि, मध्य थाई बोलने के लिए उत्तरी उत्तरी खमेर प्रवृत्ति, छोटे थाई चीनी केंद्रीय थाई बोलते हैं, और परानाकान केवल दक्षिणी थाई भाषा बोलते हैं।

थाई लोग

थाईलैंड में थाई की चार प्रमुख बोलीभाषाएं हैं: सेंट्रल थाई, लाओ का थाई संस्करण जिसे इसान, दक्षिणी थाई और उत्तरी थाई भाषा कहा जाता है। थाईलैंड की एकमात्र आधिकारिक भाषा सेंट्रल थाई, लाओ से निकटता से संबंधित एक क्रा-दाई भाषा, बर्मा में शान, और दक्षिणी चीन और उत्तरी वियतनाम की कई छोटी भाषाएं हैं। यह शिक्षा और सरकार की प्रमुख भाषा है और पूरे देश में बोली जाती है।

सबसे व्यापक बोली जाने वाली भाषा

रॉयल थाई सरकार की 2011 देश की रिपोर्ट के मुताबिक थाईलैंड में आधिकारिक पहली भाषा थाईलैंड में थाई थी|
गुलबकावली

गुलबकावली हल्दी की जाति का एक पौधा जो प्रायः दलदलों या नम जमीन में होता है। इस पौधे का लंबोतरा फूल कई रंगों का और बहुत सुंगधित होता है। यह आँखों के रोगों में उपकारी माना जाता है।
'गुलबकावली' नाम की एक लोककथा तथा एक फिल्म भी है।
अब्दुल हक़ीम खान

वे एक पाकिस्तानी न्यायाधीश और पाकिस्तान के प्रांत, ख़ैबर पख़्तूनख़्वा के पूर्व कार्यवाहक राज्यपाल थे।
चेरापूंजी

प्रसिद्धि

यह स्थान दुनियाभर में सर्वाधिक बारिश के लिए जाना जाता है। इसके नजदीक ही नोहकालीकाई झरना है, जिसे पर्यटक जरूर देखने जाते हैं। यहां कई गुफा भी हैं, जिनमें से कुछ कई किलोमीटर लम्बी हैं। चेरापूंजी बांगलादेश सीमा से काफी करीब है, इसलिए यहां से बांगलादेश को भी देखा जा सकता है।
युमनाम कमला देवी

अंतर्राष्ट्रीय कैरियर

कमला देवी एसएएफ चैंपियनशिप और 2010 , 2012 और 2014 में एसएजी दक्षिण एशियाई खेल जीतने वाली भारतीय टीम का हिस्सा थीं।  2012 के टूर्नामेंट में, उन्हें फाइनल के सर्वश्रेष्ठ खिलाड़ी से सम्मानित किया गया था।  उसने 83 वें मिनट में नेपाल के खिलाफ फाइनल में भी सात गोल दागते हुए टूर्नामेंट का समापन किया।  2014 एशियाई खेलों में , उसने मालदीव के खिलाफ भारत के पहले मैच में पांच गोल किए।   उसने पांच गोल किए और 2016 के दक्षिण एशियाई खेलों में शीर्ष स्कोरर थी।  इसमें नेपाल के खिलाफ फाइनल में एक ब्रेस शामिल था जिसने उसे स्वर्ण पदक जीतने में मदद की।  
राष्ट्रीय टीम 
15 बार राष्ट्रीय टीम में भाग लें। 
ऐप्स (लक्ष्य) 
2008- 2010 भारत U19 
2010-2018 भारत 61 (41) 
सम्मान 
महिला फुटबॉल प्रतिनिधि भारत 
 1।  दक्षिण एशियाई खेलों 
लक्ष्य पदक (२): २०१०, २०१६ 
2।  SAFF चैम्पियनशिप 
स्वर्ण पदक (4): 2010, 2012, 2014, 2016 
 3।  विजेता, मैच सीरीज़ 
बहरीन: 2011,2013 माल्या: 2017 
4।  एशियाई खेलों 
2014: में भाग लिया 
5।  फीफा महिला ओलंपिक क्वालिफायर 
राउंड 1, 
2015   : भाग लिया 
2018   : भाग लिया 
6।  एएफसी महिला आसियान कप क्वालिफायर 
2013: में भाग लिया 
7।  एएफसी अंडर -19 महिला क्वालिफ़ायर 
2008: में भाग लिया 
2010: भाग लिया (अंडर -19 'भारतीय टीम कप्तान) 
8।  XXXV COTIF, स्पेन 
2018: भाग लिया 
पुरस्कार 
1।  वर्ष 2017 के एआईएफएफ वुमन फ़ोटबॉलर 
2।  टॉप सॉकर (ओं), दक्षिण एशियाई खेलों, 2016- 5 गोल 
3।  फाइनल के सबसे मूल्यवान खिलाड़ी, महिलाओं के चैंपियन, 2012। 
4।  टॉप सॉकर, 12 गॉल्स (ओं), IWL, 2017 
5।  सर्वश्रेष्ठ खिलाड़ी, वरिष्ठ महिला राष्ट्रीय चैंपियनशिप, 2016। 
6।  शीर्ष समाज 16 लक्ष्य (ओं), U-17, राष्ट्रीय चैंपियन, 2006

क्लब कैरियर

2016 में, ईस्टर्न स्पोर्टिंग यूनियन द्वारा देवी को भारतीय महिला लीग के उद्घाटन सत्र में खेलने के लिए हस्ताक्षरित किया गया था।  उसने अपनी टीम को 10 मैचों में 15 गोल करने के लिए लीग जीतने में मदद की और संजू यादव के साथ संयुक्त शीर्ष स्कोरर थी। उनमें से 12 गोल अंतिम दौर में आए।  इसमें राइजिंग स्टूडेंट के खिलाफ फाइनल में ब्रेस शामिल था।  
देवी विभिन्न प्रतियोगिताओं में रेलवे के लिए भी खेलती हैं।  
देवी को 23 जुलाई, 2018 को एआईएफएफ 2017 वुमन फुटबॉलर ऑफ द ईयर से सम्मानित किया गया।
द ग्रेट ईस्टर्न होटेल कोलकाता

द ग्रेट ईस्टर्न होटेल कोलकाता, भारत के कोलकाता (पश्चिम बंगाल) मे स्थित एक हेरिटेज होटेल हैं। यह कोलोनियल समय मे स्थापित किया गया था एवं उस समय के एक महत्वपूर्ण होटलों में से एक होटेल था। इस होटेल की स्थापना 1840 या 1841 मे की गयी थी जब कोलकाता ईस्ट इंडिया का एक महत्वपूर्ण केन्द्र हुआ करता था। अपने प्रसिद्धि के दिनों मे यह "पूर्व के गहने" के रूप मे जाना जाता था। यह होटेल इतिहास के कई महत्वपूर्ण व्यक्तियों के आगमन का भी साक्षी रहा है। भारत के स्वतंत्र होने के बाद भी इस होटेल ने अपना परिचालन जारी रखा। लेकिन जब बंगाल मे नक्सल युग था तब इसकी स्थिति में थोड़ी गिरावट आई थी। बाद मे राज्य सरकार ने इसकी प्रबंधन व्यवस्था अपने हाथों मे ले लिया था। 2005 मे इससे एक निजी कंपनी के हाथों के बेच दिया गया था एवं नवंबर 2015 मे इसको विस्तृत मरम्मत के बाद खोल दिया गया था।

इतिहास

भारत मे आअधुनिक होटेल की शुरआत अँग्रेज़ों के द्वारा की गयी थी। भारत का सबसे पुराना होटेल "जॉन स्पेन्सर" होटेल था। यह एशिया की भी सबसे पहली होटेल थी इसे आम लोगों के लिए 1830 मे खोला गया था। द ग्रेट ईस्टर्न होटेल कलकत्ता की स्थापना 1840-41 मे डेविड विलसन के द्वारा ऑकलॅंड होटेल के नाम से की गयी थी। जो ईस्ट अर्ल ऑफ ऑकलॅंड जॉर्ज ईडन के नाम पर रखा गया था। यह महान व्यक्ति उस समय भारत के गवर्नर जनरल हुआ करते थे। इस होटेल के खुलने से पहले डेविड विलसन इसी स्थान पर अपनी बेकरी चलाया करते थे। इस होटेल की स्थापना 100 कमरों एवं 1 डिपार्ट्मेनल स्टोर (जो भूमितल पर स्थित था) के साथ की गयी थी। 1860 मे इस होटल का विस्तार किया गया एवं इस होटेल का नाम द विलसन से हटाकर ग्रेट ईस्टर्न होटेल वाइन एवं जनरल पूर्रे कर दिया गया। 1883 मे इस होटेल का विद्युतीकरण कर दिया गया एवं ऐसा करने वाला यह भारत का प्रथम होटेल था। 1859 मे इस होटेल ने पहली बार अपने बोर्ड ऑफ डाइरेक्टर्स मे भारतीयों को भी शामिल करना शुरू किया था।1915 मे इस होटेल को ग्रेट ईस्टर्न होटेल के नाम से बोलना शुरू किया गया था।
अपने प्रसिद्धि के दिनों मे इस होटेल को कई नामो से पुकारा जाता थे जिसमे "ज्वेल ऑफ ईस्ट" एवं "सेवाय ऑफ ईस्ट" प्रमुख थे। रुडयार्ड किपलिंग ने इस होटेल का जिक्र अपनी लघुकथा सिटी ऑफ ड्रेडफुल नाइट्स मे किया है। यह होटेल अपने जवानी के दिनों मे (1883 ) काफ़ी विशाल था एवं इसके बारे मे एक कहावत प्रचलित थी की “यदि कोई इसमें एक तरफ से प्रवेश करता है तो वो एक सम्पूर्ण पोशाक खरीदकर, शादी का उपहार खरीद कर, पौधों के बीज मोल लेकर, फिर स्वादिस्ट भोजन का आनंद ले सकता हैं।
इसके बाद वो एक बड़ा पैग लगाकर अगर बारमेड हामी भर दे तो उसके साथ सगाई या शादी कर दूसरे तरफ से निकल सकता है। इस होटेल मे इतिहास के कई महत्वपूर्ण व्यक्तियों ने अपना समय गुज़रा हैं जिसमे प्रमुख हैं निकिता खुसचेव एवं निकोलाइ बुलगणीन, एलिज़ाबेथ द्वितीय, मार्क ट्वेन, दावे ब्रुबुक्क [6]एवं संभवता हो ची मिन भी हो। 1905 मे अपने पुनरुद्धार से पहले यह सबसे लंबे समय तक संचालित होने वाला होटेल था।

पुनरुद्धार

यह होटेल पुनरुद्धार के कारण काफ़ी लंबे समय तक बंद रहा एवं 19 नवेंबर 2013 को यह आंशिक रूप से ललित ग्रेट ईस्टर्न होटेल के नाम से खोला गया था। इस होटेल को एक ऐतिहासिक इमारत का दर्जा प्राप्त है। इसलिए इसके रेनवेशन मे इसकी मूल सारांचना को बनाए रखना एक महत्वपूर्ण काम था। जिसमे इसके अग्रभाग एवं सीडियां भी शामिल है। इस होटेल को 3 विभागों मे बाटा गया है जो निमनलिखित है, हेरिटेज 1, हेरिटेज 2 एवं न्यू ब्लॉक है।
पंथी गीत

पंथी गीत और इस गीत के साथ किया जाने वाला पंथी नृत्य छत्तीसगढ़ के सतनाम धर्म के लोगो के द्वारा ईश्वर (सतनाम पिता) की स्तुति में और संत गुरूघासीदास बाबा के जीवन चरित्र एवं उनके उपदेशों का वर्णन करने हेतु किया जाता है।पंजाब में जो स्थान गुरु नानक देव जी का है छत्तीसगढ़ में वही स्थान गुरु घासीदास जी का है इन्होंने महान तप करके सत्य को पाया  और उसे ही मनुष्य एवं जीवन का आधार माना जीवन की मूल भूत इकाइयों को जाना और इसे जन मानस तक पहुचाया। सत्य की खोज करने के कारण ही धर्म का नाम सतनाम अर्थात सत्यनाम पड़ा । पंथी नृत्य सतनाम के अनुनायियों अर्थात सतनामियों के द्वारा किया जाने वाला नृत्य है जिसमे नृत्य करते हुए गुरु की महिमा गुरु के उपदेशों का बखान गाकर किया जाता है गुरु घासीदास दास द्वारा दिये उपदेश इस नृत्य के माध्यम से लोगो तक पहुचाये जाते है। ज्ञात हो कि गुरुघासीदास ने मूर्ति पूजा का खंडन किया इसलिए सतनाम में मूर्तिपूजा निषेध है।  यह निर्गुण भक्ति धारा से प्रेरित गीत और नृत्य हैं जिसमे गुरु घासीदास के द्वारा दिए गए उपदेश को गीत और नृत्य के माध्यम से मंच पर प्रस्तुत किया जाता है।नृत्य करने वालो की संख्या निश्चित नही है। इस नृत्य के नर्तक बहुत ज्यादा ऊर्जा से भरपूर होते हैं और तरह तरह की कलाबाजियां भी दिखाते हैं एवम मानव पिरामिड बनाते हैं जिससे दर्शक रोमांचित हो उठते हैं। 
इसके साथ प्रमुख वाद्य यंत्र के रूप में झांझ मंजीरा और मांदर तथा ढोलक का उपयोग किया जाता है। इसे छत्तीसगढ़ की खास पहचान के रूप में भी देखा जाता है।
इस नृत्य के नर्तकों में महान स्वर्गीय देवदास बंजारे का नाम उल्लेखनीय है।
मन्दिर देवस्थान

इन्हें देखें

https://en.m.wikipedia.org/wiki/List_of_states_and_territories_of_India_by_number_of_places_of_worship